APSTIPRINĀTS

VSIA “Paula Stradiņa klīniskā universitātes slimnīca”

 iepirkuma komisijas

2022. gada \_\_.\_\_\_\_\_\_\_ sēdē

(protokols Nr. 1)

**IEPIRKUMA**

**“VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana”**

 (identifikācijas Nr. PSKUS 2022/153)

**NOLIKUMS (projekts)**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā

1. **Pasūtītājs**

Valsts sabiedrība ar ierobežotu atbildību “Paula Stradiņa klīniskā universitātes slimnīca”, reģistrācijas Nr. 40003457109, Pilsoņu iela 13, Rīga, LV-1002.

1. **Kontaktpersona**

Par iepirkuma dokumentāciju un organizatoriska rakstura informāciju – Anna Rubene, mob. tālrunis 28316433, e-pasta adrese: anna.rubene@stradini.lv.

1. **Informācija par iepirkuma priekšmetu**
	1. Iepirkuma priekšmets ir VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana saskaņā ar iepirkuma “VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana”, identifikācijas Nr. 2022/153 (turpmāk – Iepirkums) nolikuma (turpmāk – Nolikums) un tā pielikumos noteiktajām prasībām.
	2. Iepirkuma priekšmeta apraksts un apjoms ir noteikts Iepirkuma Tehniskajā specifikācijā – Tehniskajā piedāvājumā (turpmāk – arī Tehniskā specifikācija) (Nolikuma 2. pielikums).
	3. Līgums stājas spēkā līdz ar tā savstarpējas parakstīšanas brīdi. Pakalpojuma izpildes termiņš (apdrošināšanas periods) – 2022. gada 24. septembris līdz 2023. gada 23. septembrim (Nolikuma 4. pielikums).
	4. Paredzamā līgumcena ir līdz 41999,00 *euro* bez PVN.
	5. Iepirkuma priekšmets nav sadalīts daļās.
	6. Pretendentam piedāvājums jāsagatavo un jāiesniedz par pilnu Iepirkuma priekšmeta apjomu.
	7. Pretendents nedrīkst iesniegt piedāvājuma variantus.
	8. CPV kods: 66516000-0 (atbildības apdrošināšanas pakalpojumi).
2. **Iepirkuma identifikācijas Nr.** PSKUS 2022/153.
3. **Iepirkuma nolikuma saņemšana**
	1. Nolikumu ieinteresētie pretendenti var saņemt to lejupielādējot elektroniskajā formātā Pasūtītāja pircēja profilā Elektronisko iepirkumu sistēmā (turpmāk - EIS) <https://www.eis.gov.lv/EKEIS/Supplier/Organizer/379>.
	2. Ieinteresētais pretendents EIS e-konkursu apakšsistēmā var reģistrēties kā Nolikuma saņēmējs, ja tas ir reģistrēts EIS kā pretendents[[1]](#footnote-1).
	3. Ieinteresētais pretendents apņemas sekot līdzi turpmākajām izmaiņām Nolikumā, kā arī iepirkuma komisijas (turpmāk – Komisija) sniegtajām atbildēm uz ieinteresēto pretendentu jautājumiem. Ja minētos dokumentus un ziņas Pasūtītājs ir ievietojis tīmekļvietnē EIS <https://www.eis.gov.lv/EKEIS/Supplier/Organizer/379> pie konkrētā Iepirkuma, tiek uzskatīts, ka pretendents tos ir saņēmis un ar tiem iepazinies.
	4. Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
4. **Informācijas apmaiņas kārtība**
	1. Komisija un ieinteresētie pretendenti ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.
	2. Ja ieinteresētais pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
	3. Jautājumuspar Nolikumā iekļautajām prasībām ieinteresētais pretendents uzdod rakstiskā veidā, adresējot tos Komisijai un ievietojot tos EIS [www.eis.gov.lv](http://www.eis.gov.lv) pie konkrētā Iepirkuma, kā arī nosūtot tos elektroniski uz elektroniskā pasta adresi: anna.rubene@stradini.lv. Papīra formāta dokuments nav jāiesniedz.
	4. Informāciju Pasūtītājs nosūta ieinteresētajam pretendentam, kurš uzdevis jautājumu, un vienlaikus ievieto šo informāciju Pasūtītāja pircēja profilā [https://www.eis.gov.lv](https://www.eis.gov.lv/EKEIS/Supplier/) pie konkrētā Iepirkuma, norādot arī uzdoto jautājumu.
	5. Komisija nav atbildīga par to, ja kāds pretendents nav iepazinies ar informāciju par Iepirkumu, kurai ir nodrošināta brīva un tieša elektroniska pieeja tīmekļa vietnē EIS [www.eis.gov.lv](http://www.eis.gov.lv) e-konkursu apakšsistēmā.
5. **Piedāvājuma iesniegšana, saturs un noformēšanas prasības**
	1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas;
		2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Sagatavojot piedāvājumu, pretendents ievēro, ka:
		1. pieteikuma veidlapa (Nolikuma 1. pielikums) un Finanšu piedāvājums (Nolikuma 3. pielikums) jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
		2. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu (sk. EIS sistēmā Iepirkuma sadaļā pievienotās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarotā persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
		3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
	3. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā punktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
	4. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.
	5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
	6. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.

* 1. **Piedāvājuma iesniegšana un atvēršana**
		1. Pretendents piedāvājumu iesniedz līdz **2022. gada \_\_.augustam plkst. 10.00**, EIS e-konkursu apakšsistēmā.
		2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un nosūtīti atpakaļ iesniedzējam**.
		3. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.
	2. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo Iepirkuma saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam (ja personas ir vairākas) vai pilnvarotajam pārstāvim.
	3. Pilnvaras jāiesniedz skenētas PDF formātā sadaļā “Citas prasības.”
	4. Pretendents piedāvājuma noformēšanā ievēro Elektronisko dokumentu likumā un Ministru kabineta 28.06.2005. noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
	5. Ja piedāvājums, vai atsevišķas tā daļas satur komercnoslēpumu, piedāvājuma lapām, kuras satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa.
1. **Kvalifikācijas prasības pretendentiem un iesniedzamie kvalifikācijas dokumenti**
	1. **Pieteikums dalībai Iepirkumā**
		1. Vispārējie nosacījumi pretendenta dalībai Iepirkumā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā, kā arī informācija par Iepirkumu ir pieejama Pasūtītāja tīmekļvietnē [www.stradini.lv](http://www.stradini.lv) sadaļā “Iepirkumi”.
		2. Lai apliecinātu savu dalību Iepirkumā, pretendentam jāiesniedz **pieteikums** saskaņā ar EIS e-konkursu apakšsistēmā Iepirkumā sadaļā publicēto veidlapu (Nolikuma 1. pielikums).
		3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/sites/iub/files/content/Skaidrojumi%20(no%2018.05)/skaidrojums\_mazajie\_videjie\_uzn.pdf) un Eiropas Komisijas 06.05.2003. Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
		4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
		5. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.
		6. Persona, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.
		7. Ja pieteikumu nav parakstījusi persona ar pārstāvības tiesībām, piedāvājums tiek noraidīts.
	2. Piedāvājums sastāv no Nolikuma 11. un 12. punktā noteiktajiem dokumentiem.
	3. Piedāvājuma dokumentiem jābūt skaidri salasāmiem, bez labojumiem.
	4. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/ -u tulkojumu/ -us, tulkojuma/ -u pareizība ir jāapliecina. Par dokumentu tulkojuma atbilstību oriģinālam atbild pretendents.
2. **Pretendentu izslēgšanas un atlases prasības**
	1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas 1., 2., 3., 4. vai 5. punktā noteiktie pretendenta izslēgšanas nosacījumi, t.i., Pasūtītājs izslēdz pretendentu no dalības Iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		3. Iepirkuma procedūras dokumentu sagatavotājs (Pasūtītāja amatpersona vai darbinieks), Komisijas loceklis vai eksperts ir saistīts ar pretendentu PIL [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3. punkta](https://likumi.lv/doc.php?id=287760#p3) nosacījumi.
		5. PIL 9. panta astotās daļas 2. punktā minēto nosacījumu pārbaude ir par periodu: dienā, kad ir piedāvājumu iesniegšanas termiņa pēdējā diena un dienā, kad pieņemts lēmums par iespējamu Iepirkuma līguma slēgšanas tiesību piešķiršanu. Starptautisko un Latvijas Republikas nacionālo sankciju likuma 11.1 panta 1. un 2. daļā noteikto izslēgšanas nosacījumu pārbaude tiek veikta dienā, kad pieņemts lēmums par iespējamu Iepirkuma līguma slēgšanas tiesību piešķiršanu.
		6. Lai pārbaudītu, vai pretendents nav izslēdzams no dalības Iepirkumā PIL 9. panta astotās daļas 1., 2., 4. vai 5. punktā minēto apstākļu dēļ, Pasūtītājs rīkojas saskaņā ar PIL 9. panta devīto daļu.
		7. Starptautisko un Latvijas Republikas nacionālo sankciju likuma 11.1 panta 1. un 2. daļā noteikto izslēgšanas nosacījumu pārbaudi veic <http://sankcijas.kd.gov.lv/>; <https://www.sanctionsmap.eu/#/main> un https://www.treasury.gov/resource-center/sanctions/SDN-List/Pages/consolidated.aspx.
		8. Atkarībā no PIL 9. panta devītās daļas 1. punkta “b” apakšpunktam veiktās pārbaudes rezultātiem Pasūtītājs rīkojas saskaņā ar PIL 9. panta 10. daļu.
		9. Attiecībā uz ārvalstī reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu Pasūtītājs pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9. panta astotās daļas 4. punktā minēto personu neattiecas PIL 9. panta astotajā daļā noteiktie gadījumi. Termiņu izziņas iesniegšanai Pasūtītājs noteiks ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības Iepirkumā.
		10. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
		11. Lai Komisija pārbaudītu, vai uz ārvalstī reģistrētu pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par amatpersonām – valdes vai padomes locekļiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai Starptautisko un Latvijas Republikas nacionālo sankciju likuma 11.1 panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs, sabiedrisko pakalpojumu sniedzējs, publiskais partneris vai tā pārstāvis Starptautisko un Latvijas Republikas nacionālo sankciju likuma 11.1 panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

|  |  |
| --- | --- |
| 1. **Pretendenta kvalifikācijas prasības**
 | 1. **Pretendentam jāiesniedz šādi pretendenta kvalifikāciju apliecinoši dokumenti**
 |
| 10.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. *Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība).* | 11.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 1. pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. *Ārvalstī reģistrēts vai pastāvīgi dzīvojošs pretendents iesniedz komercdarbību reģistrējošas iestādes ārvalstīs izdotu dokumenta kopiju (vai arī ārvalstīs reģistrēts pretendents norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu), kas apliecina, ka pretendents, personālsabiedrība ar visiem personālsabiedrības biedriem, piegādātāju apvienības dalībnieki un apakšuzņēmēji ir reģistrēti, licencēti vai sertificēti atbilstoši reģistrācijas vai pastāvīgās dzīvesvietas valsts normatīvo aktu prasībām un apliecina ārvalstīs reģistrēta pretendenta (arī piegādātāju apvienību dalībnieku, personālsabiedrības dalībnieku un apakšuzņēmēju) dalībnieku sastāvu.* Par Latvijas Republikā reģistrētu pretendentu Komisija pārbaudīs informāciju Uzņēmuma reģistra interneta mājaslapā [www.ur.gov.lv](http://www.ur.gov.lv/). |
| 10.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. | 11.2. Personas, uz kuras iespējām pretendents balstās, rakstisks apliecinājums par piedalīšanos iepirkumā, kā arī apliecinājums nodot pretendenta rīcībā Līguma izpildei nepieciešamos resursus gadījumā, ja ar pretendentu tiek noslēgts Līgums.Ja pretendents, iesniedzot pieteikumu, balstās uz citu komersantu saimniecisko vai finansiālo stāvokli, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā Līguma izpildei, norādot, ka pretendents un attiecīgā persona būs solidāri atbildīgi.Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā. |
| 10.3. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem. | 11.3. Ja pieteikumu iesniedz personu apvienība:1. papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:a) piegādātāju apvienības dibināšanas mērķis un līguma darbības (spēkā esamības) termiņš;b) katra apvienības dalībnieka Līguma daļa, tiesības un pienākumi;c) apliecinājums, ka visi personu apvienību dalībnieki, uz kuru saimnieciskajām un finansiālajām iespējām piegādātājs balstās un kuri būs atbildīgi par līguma izpildi, ir solidāri atbildīgi par līguma izpildi gadījumā, ja pretendentam tiks piešķirtas Līguma slēgšanas tiesības, norādot katra dalībnieka līguma darbu daļu;d) informācija par piegādātāju apvienības vadošo dalībnieku;pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu. |
| 10.4. Pretendentam ir tiesības sniegt civiltiesiskās atbildības apdrošināšanas pakalpojumus Latvijas Republikā.  | 11.4. Komisija atbilstību minētajai prasībai pārbaudīs Finanšu un kapitāla tirgus komisijas mājas lapā pieejamos reģistros.  |
| 10.5. Ja pretendents ir Latvijā reģistrēta apdrošināšanas komercsabiedrība vai ārvalstu licencētas apdrošināšanas komercsabiedrības Latvijā reģistrēta filiāle, un pretendentam atbilstoši normatīvajām prasībām ir jāveic apdrošināmā riska pārapdrošināšana, Pretendentam ir jāspēj nodrošināt, ka apdrošināmais risks pilnā apjomā tiks pārapdrošināts pārapdrošināšanas sabiedrībā(s), kam starptautiskās reitinga aģentūras devušas vērtējumu, kas nav zemāks par ekvivalentu "Standartd&Poor`s” (S&P) reitingam “A-“ (ieskaitot) vai citu starptautisko reitinga aģentūru ekvivalentu. | Nolikuma 10.5. punkta izpildei pretendents brīvā formā iesniedz informāciju par“Standard&Poors” (S&P) vai ekvivalentu reitinga aģentūru piešķirto reitingu,norādot tīmekļa vietnes adresi, kurā šī informācija ir pārbaudāma. |
| 10.6. Ja pretendents ir Eiropas ekonomiskās zonas dalībvalstī reģistrēta apdrošināšanas komercsabiedrība, kas Latvijas Republikā apdrošināšanas pakalpojumus sniedz, ievērojot pakalpojumu sniegšanas brīvības principu, pretendenta reitings nedrīkst būt zemāks par “Standard&Poor`s” (S&P) reitingu “A-“ (ieskaitot) vai citu starptautisko reitinga aģentūru ekvivalentu. | Nolikuma 10.6. punkta izpildei pretendents brīvā formā iesniedz informāciju par“Standard&Poors” (S&P) vai ekvivalentu reitinga aģentūru tai piešķirto reitingu,norādot tīmekļa vietnes adresi, kurā šī informācija ir pārbaudāma. |

1. **Tehniskais un finanšu piedāvājums**
	* 1. Pretendents, iesniedz Tehnisko piedāvājumu atbilstoši Tehniskās specifikācijas/ Tehniskā piedāvājuma formas (Nolikuma 2. pielikums) izvirzītajām prasībām.
		2. Tehniskajam piedāvājumam pretendents pievieno civiltiesiskās atbildības apdrošināšanas polises projektu un saistošos apdrošināšanas noteikumus, kas apliecina atbilstību iepirkumā izvirzītajām prasībām. Ja uz piedāvājuma iesniegšanas brīdi nav iespējams iesniegt tulkojumu latviešu valodā, dokumentiem jābūt angļu valodā.
		3. **Pretendents nedrīkst veikt izmaiņas EIS e-konkursu apakšsistēmā Iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas**.
		4. Pretendents iesniedz finanšu piedāvājumu atbilstoši EIS e-konkursu apakšsistēmā publicētajai veidlapai, aizpildot Nolikuma 3. pielikuma ailes, kā arī EIS e-konkursu apakšsistēmā pie konkrētā iepirkuma aizpildot cenai paredzēto aili.
		5. Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN) ar ne vairāk kā divām zīmēm aiz komata.
		6. Finanšu piedāvājumā pretendentam jāietver visi izdevumi un izmaksas, kas saistītas ar Līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, darbs, materiāli u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
2. **Piedāvājuma vērtēšana, lēmuma pieņemšana**
	1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
	2. Piedāvājuma izvēles kritērijs ir saskaņā ar PIL 51.panta ceturto daļu – “cena”.
	3. Komisija piedāvājumu vērtēšanu veic slēgtās sēdēs šādos posmos:
		1. **Piedāvājumu noformējuma pārbaude:**
			1. Komisija novērtē katra piedāvājuma atbilstību Nolikuma 7. punktā noteiktajām prasībām un to vai iesniegti Nolikuma 11. un 12. punktā noteiktie dokumenti.
			2. Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu.
		2. **Pretendentu atlase:**
			1. Komisija novērtē piedāvājumu noformējuma pārbaudi izturējušā pretendenta atbilstību Nolikuma 10. punktā noteiktajām pretendentu atlases prasībām, vērtējot Nolikuma 10. un 11. punktā norādītos pretendenta dokumentus.
			2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
			3. Ja pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.
			4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
			5. Ja pretendents neatbilst kādai no Nolikuma 10. punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
		3. **Piedāvājumu atbilstības pārbaude:**
			1. Komisija pārbauda vai piedāvājums atbilst Tehniskajai specifikācijai.
			2. Pasūtītājs ir tiesīgs pieprasīt, lai tiek izskaidrota Tehniskajā un finanšu piedāvājumā iekļautā informācija.
			3. Ja pretendenta Tehniskais un finanšu piedāvājums neatbilst Tehniskajai specifikācijai, Komisija tā piedāvājumu noraida un izslēdz pretendentu no turpmākās dalības Iepirkumā un tā piedāvājumu tālāk nevērtē.
			4. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, tas tiek noraidīts.
		4. **Piedāvājumu vērtēšana:**
			1. Komisija pārbauda vai piedāvājumos nav aritmētikas kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā labojumus.
			2. Komisija izvēlas piedāvājumu piedāvājumus saskaņā ar piedāvājuma izvēles kritēriju, kas norādīts nolikuma 13.2.punktā.
			3. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu un kura kvalifikācija ir atbilstoša Iepirkumā izvirzītajām prasībām ar piedāvāto zemāko cenu, atbilstoši Nolikuma 13.2. punktā noteiktajiem kritērijiem un vērtējumam.
	4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	5. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
	6. **Lēmuma, ar kuru tiek noteikts uzvarētājs Iepirkumā, pieņemšana un paziņošana:**
		1. Komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
		2. **Komisija par uzvarētāju Iepirkumā atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9. panta astoto daļu.**
		3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Komisija pieņem lēmumu izbeigt Iepirkumu bez rezultāta.
		4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9. panta trīspadsmitajā daļā minētajam lēmumam.
	7. **Iepirkuma līguma slēgšana:**
		1. Pretendentam, kurš tiek atzīts par uzvarētāju Iepirkumā, tiek piešķirtas līguma slēgšanas tiesības. Līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta līgumu, tas tiek uzskatīts par atteikumu slēgt līgumu.
		2. Ja uzvarētājs atsakās slēgt līgumu ar Pasūtītāju, Pasūtītājs var pieņemt lēmumu slēgt to ar nākamo pretendentu, kura piedāvājums atbilst Nolikuma prasībām un ir nākamais saimnieciski visizdevīgākais piedāvājums.
		3. Pasūtītājs ir tiesīgs pārtraukt Iepirkumu un neslēgt līgumu, ja tam ir objektīvs pamatojums.
		4. Atbilstoši PIL 9. panta 18. daļai, desmit darbdienu laikā pēc tam, kad stājas spēkā līgums vai tā grozījumi, Pasūtītājs savā pircēja profilā ievieto attiecīgi līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Līguma un tā grozījumu teksts ir pieejams pircēja profilā vismaz visā līguma darbības laikā, bet ne mazāk kā 36 mēnešus pēc līguma spēkā stāšanās dienas.
3. **Pretendenta pienākumi un tiesības:**
	1. Komisijas noteiktajā termiņā sniegt atbildes un skaidrojumus uz Komisijas pieprasījumiem.
	2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
	3. Pretendentam ir tiesības pārsūdzēt Komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
	4. Pretendenta tiesības ir tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
4. **Komisijas pienākumi un tiesības:**
	1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Pieaicināt atzinumu sniegšanai neatkarīgus ekspertus ar padomdevēja tiesībām.
	3. Komisijas tiesības noteiktas saskaņā ar PIL, Nolikumu un Latvijas Republikā spēkā esošajiem normatīvajiem aktiem.
5. **pielikums nolikumam**

 (ID Nr. PSKUS 2022/153)

**Pieteikums dalībai iepirkumā**

**“VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana”**

 (identifikācijas Nr. PSKUS 2022/153)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/ amats/ vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā “VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana” (identifikācijas Nr. PSKUS 2022/153);
2. piekrīt Iepirkuma nolikumā izvirzītajām prasībām un garantē Iepirkuma nolikuma izpildi, apliecinot, ka Iepirkuma nolikuma noteikumi ir skaidri un saprotami;
3. apliecina, ka ir gatavs līguma slēgšanas tiesības piešķiršanas gadījumā noslēgt līgumu ar Pasūtītāju;
4. garantē, ka visa piedāvājumā sniegtā informācija un ziņas ir patiesas;
5. **informē, ka pretendenta patiesais/ -ie labuma guvējs/ -i ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_** (tiek norādīts fiziskas /-u personas/ -u vārds, uzvārds, personas kods (ja personai nav personas koda, norāda dzimšanas datumu, mēnesi un gadu) ***[[2]](#footnote-2)[****1];*
6. piedāvājumā ietvertās dokumentu kopijas atbilst to oriģināliem**[[3]](#footnote-3)[1]**;
7. piedāvājumā ietvertie dokumentu tulkojumi atbilst to oriģināliem**[[4]](#footnote-4)[2]**.
8. Pretendenta statuss (mazais vai vidējais uzņēmums)\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*jāizpilda tikai, ja atbilst mazā vai vidējā uzņēmuma statusam (sk. [https://www.iub.gov.lv/sites/iub/files/content/Skaidrojumi%20(no%2018.05)/skaidrojums\_mazajie\_videjie\_uzn.pdf](https://www.iub.gov.lv/sites/iub/files/content/Skaidrojumi%20%28no%2018.05%29/skaidrojums_mazajie_videjie_uzn.pdf))

1. Ja pretendents ir piegādātāju apvienība:
	1. *personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;*
	2. *katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
2. Ja pretendents balstās uz citu personu/uzņēmuma kvalifikāciju:
	1. *persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_;*
	2. *uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;*
	3. *vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.*

2022. gada \_\_\_. \_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**2. pielikums nolikumam**

(ID Nr. PSKUS 2022/153)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana”,**  (identifikācijas Nr. PSKUS 2022/153)

|  |  |  |  |
| --- | --- | --- | --- |
| **Nr.****p.k.** |  | **Prasības** | **Pretendenta****piedāvājums ⃰** |
|  | **Apdrošināšanas veids:** | VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana. |  |
|  | **Apdrošināšanas periods:** | 2022. gada 24. septembra 00.00 līdz 2023. gada 23. septembrim 00.00. |  |
|  | **Pagarinātais paziņošanas periods:** | Ne mazāk kā 12 mēneši. |  |
|  | **Retroaktīvais periods:** | 10.02.2020. |  |
|  | **Atbildības limits:**  | EUR 10 000 000 (desmit miljoni *euro*) par katru gadījumu un periodu kopā. |  |
|  | **Pasūtītāja paša risks:** | 0 EUR (nulle *euro*) par katru gadījumu. |  |
|  | **Apdrošināšanas teritorija:**  | visa pasaule, izņemot ASV un Kanādu. |  |
|  | **Apdrošināti tiek:** | VSIA “Paula Stradiņa Klīniskā universitātes slimnīca” esošās, bijušās vai nākamās vadošās amatpersonas. Apdrošinājums attiecas arī uz vadošajām amatpersonām, kas par tādām kļūst pēc šīs apdrošināšanas polises sākuma datuma. |  |
|  | **Apdrošināmie riski:** | **Pretendents apdrošināšanas pakalpojuma ietvaros atlīdzina jebkuru finansiālu zaudējumu (mantisku kaitējumu) par šādiem iemesliem un ne tikai – interešu konflikts, grāmatvedības neprecizitātes, nolaidība, pilnvaru pārsniegšana, nepārdomāti paziņojumi, kļūdaini ieteikumi, izdevumi, zaudējumi, kompensācijas un citi maksājumi, kurus apdrošinātajām personām ir vai būs pienākums maksāt, saistībā ar jebkuras trešās personas civiltiesisku vai administratīvu prasību, kas radusies saistībā ar apdrošināto personu pienākumu izpildi un/ vai valdes un/ vai padomes pieņemtajiem lēmumiem, kā arī atlīdzināt ekspertīzes, juridiskos un tiesāšanās izdevumus apdrošināto personu aizstāvībai pret trešās personas celtajām prasībām, tai skaitā piemērotie administratīvie sodi un soda naudas (*Fine and Penalties*) ar apakšlimitu ne mazāku par 20% no kopējā atbildības limita.** |  |
|  | **Apdrošināšanas atlīdzības:** | Apdrošināšanas atlīdzība izmaksājama ne vēlāk kā 1 (viena) mēneša laikā pēc visu dokumentu iesniegšanas, kas attiecas uz apdrošināšanas gadījumu. |  |
| 1.
 | **Trešā persona:** | VSIA “Paula Stradiņa klīniskā universitātes slimnīca”, jebkura fiziska vai juridiska persona, valsts vai pašvaldības iestāde, organizācija un citas personas, tai skaitā Veselības ministrija, un/ vai padome (esošie, bijušie un nākamie – jautājumos attiecībā pret valdi), kreditori un sadarbības partneri. |  |
|  | **Papildus nosacījumi:** | Pēc apdrošināšanas atlīdzības izmaksas regresa prasība pret apdrošināto netiek celta.Apdrošināšanas segumā jāparedz nosacījums par aizstāvības izmaksu priekšapmaksu jebkādu pret vadošajām amatpersonām ierosināto prasību gadījumā ar limitu ne mazāku par EUR 500 000 (pieci simti tūkstoši *euro*).Apdrošināšanas segumā jāparedz reputācijas atjaunošanas izmaksas ar limitu ne mazāku par EUR 300 000 (trīs simti tūkstoši *euro*). |  |
|  | **Piemērojamā jurisdikcija:** | Latvijas Republika. |  |
|  | **Tehniskās specifikācijas prioritāte:** | Šī tehniskā specifikācija ir prioritāra pret jebkuriem piedāvājumam pievienotajiem dokumentiem vai jebkuru citu apdrošināšanas dokumentu, kas slēdzot iepirkuma līgumu būs pievienojami iepirkuma līgumam, noteikumiem. Jebkuru pretrunu gadījumā starp šīs tehniskās specifikācijas prasībām un piedāvājumam pievienotajiem dokumentiem vai jebkuru citu apdrošināšanas dokumentu, kas slēdzot iepirkuma līgumu būs pievienojami iepirkuma līgumam, noteikumiem priekšroka dodama šīs tehniskās specifikācijas prasībām. |  |
|  | **Zaudējumu statistika:** | Iepriekšējo 3 (trīs) gadu laikā ne pret šī iepirkuma rezultātā apdrošināmām personām, ne pret VSIA “Paula Stradiņa klīniskā universitātes slimnīca” nav celtas pretenzijas saistībā ar šajā iepirkumā definēto vadošo amatpersonu civiltiesiskās atbildības apdrošināšanu par darbību VSIA “Paula Stradiņa klīniskā universitātes slimnīca”.  |  |
|  | **Papildus informācija:** | Informējam, ka ne VSIA “Paula Stradiņa klīniskā universitātes slimnīca”, ne šī iepirkuma rezultātā apdrošināmo personu rīcībā nav informācijas par apstākļiem, kas varētu izraisīt prasību celšanu saistībā ar šajā iepirkumā definēto – vadošo amatpersonu civiltiesiskās atbildības apdrošināšanu. |  |

⃰ aizpilda Pretendents

Pielikumā pretendents pievieno:

1) civiltiesiskās atbildības apdrošināšanas polises projektu;

2) saistošos apdrošināšanas noteikumus.

(Pretendenta vai tā pilnvarotās personas paraksts)

**3. pielikums nolikumam**

(ID Nr. PSKUS 2022/153)

**FINANŠU PIEDĀVĀJUMS**

**“VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana”**

(identifikācijas Nr. PSKUS 2022/153)

Pretendenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums*) finanšu piedāvājums iepirkumam par VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšanu, identifikācijas Nr. PSKUS 2022/153:

**Finanšu piedāvājums vadošo amatpersonu civiltiesiskās atbildības apdrošināšanai atbilstoši Tehniskās specifikācijas prasībām:**

|  |  |
| --- | --- |
| **Atbildības limits**  | **Apdrošināšanas prēmija** |
| EUR 10 000 000 | EUR \_\_\_\_\_\_\_\_\_\_\_\_\_ |

Finanšu piedāvājumā norādītajā cenā tiek ietvertas visas ar līguma izpildi saistītās izmaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā.

Cenas norāda *euro* (EUR) bez PVN ar precizitāti 2 (divas) zīmes aiz komata.

Pretendenta piedāvātajai cenai jābūt nemainīgai visā līguma izpildes laikā.

(Pretendenta vai tā pilnvarotās personas paraksts, tā atšifrējums)

**4. pielikums nolikumam**

(ID Nr. PSKUS 2022/153)

**LĪGUMS (PROJEKTS)**

*VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana*

|  |  |
| --- | --- |
| Rīgā, | *Datums skatāms laika zīmogā* |

**Valsts sabiedrība ar ierobežotu atbildību “Paula Stradiņa klīniskā universitātes slimnīca”**, reģistrācijas Nr. 40003457109, kuru saskaņā ar statūtiem un \_\_.\_\_.\_\_\_\_\_\_ valdes lēmumu Nr. \_\_(protokols Nr. \_\_\_) “Par pilnvarojuma (paraksttiesību) piešķiršanu” pārstāv \_\_\_\_\_\_\_\_\_\_, (turpmāk – Apdrošinājuma ņēmējs),

\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_ personā, kur\_\_ rīkojas uz \_\_\_\_\_\_ pamata (turpmāk - Apdrošinātājs), no otras puses (abi kopā – Puses), pamatojoties uz iepirkuma “VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana II” (ID Nr. PSKUS 2022/153) rezultātiem un, saskaņā ar Apdrošinātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **LĪGUMĀ LIETOTIE JĒDZIENI UN DEFINĪCIJAS**
	1. **Apdrošināšanas atlīdzība** - apdrošinājuma summa, tās daļa vai cita par apdrošināšanas gadījumu izmaksājamā summa.
	2. **Apdrošināšanas gadījums** - ar apdrošināto risku cēloņsakarīgi saistīts notikums, kuram iestājoties paredzēta apdrošināšanas atlīdzība.
	3. **Apdrošināšanas polise** - dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, grozījumus un papildinājumus, par kuriem Apdrošinātājs un Apdrošinājuma ņēmējs ir vienojušies apdrošināšanas līguma darbības laikā (turpmāk – Polise).
	4. **Apdrošināšanas prēmija -** apdrošināšanas polisē noteiktais maksājums par apdrošināšanu (turpmāk – Prēmija).
	5. **Pašrisks –** zaudējumu daļa naudas izteiksmē, kuru, iestājoties apdrošināšanas gadījumam, saskaņā ar šo Līgumu, Apdrošinātājs neatlīdzina.
	6. **Apdrošinātais risks –** Apdrošinātāja piedāvāto risku apdrošināšana iepirkumam “VSIA “Paula Stradiņa klīniskā universitātes slimnīca” vadošo amatpersonu civiltiesiskās atbildības apdrošināšana” (iepirkuma identifikācijas Nr. PSKUS 2022/\_\_\_\_\_).
2. **LĪGUMA PRIEKŠMETS**
	1. Apdrošinājuma ņēmējs uzdod un apmaksā, bet Apdrošinātājs ar saviem resursiem apņemas veikt atbildīgo amatpersonu apdrošināšanu un izmaksāt apdrošināšanas atlīdzību, iestājoties apdrošināšanas gadījumam (turpmāk – Pakalpojums), saskaņā ar Apdrošinātāja Iepirkumam iesniegtajā Tehniskajā piedāvājumā (Līguma 1. pielikums) noteikto apjomu un Finanšu piedāvājumā (Līguma 2. pielikums) noteikto apdrošināšanas prēmiju.
	2. Līguma darbības laikā Apdrošinājuma ņēmējam ir tiesības veikt atbildīgo amatpersonu apdrošināšanu pēc nepieciešamības.
	3. Pakalpojuma izpilde notiek saskaņā ar Līgumu un tā pielikumiem, kā arī saskaņā ar normatīvajos aktos noteikto kārtību, kas attiecas uz Pakalpojuma izpildi.
	4. Pakalpojuma apraksts, cenas un izpildes noteikumi noteikti šajā Līgumā un Apdrošinātāja iesniegtajā Tehniskajā piedāvājumā un Finanšu piedāvājumā.
	5. Apdrošinājuma ņēmējs ir tiesīgs iegādāties no Apdrošinātāja arī citus apdrošināšanas veidus, vērtībā ne vairāk kā 10% no Līguma summas, kuru nepieciešamību uz Līguma slēgšanas brīdi nevar paredzēt, iepriekš vienojoties ar Apdrošinātāju par apjomu un cenu un kas klasificējamas kā apdrošināšanas pakalpojumi.
	6. Apdrošinātājs izmaksā apdrošināšana atlīdzību ne vēlāk kā 1 (viena) mēneša laikā pēc visu dokumentu saņemšanas, kas attiecas uz apdrošināšanas gadījumu.
3. **LĪGUMA SUMMA UN PAKALPOJUMA CENA**
	1. Apdrošināšanas prēmija – EUR **\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_ *euro*) bez PVN.
	2. Apdrošināšanas prēmijā ietilpst visi Apdrošinātāja izdevumi, kas saistīti ar Pakalpojuma izpildi, visi spēkā esošie valsts un pašvaldību nodokļi (izņemot PVN), nodevas, speciālistu atalgojumi, kā arī citas izmaksas un izdevumi, kas var rasties Apdrošinātājam Līguma darbības laikā.
	3. Apdrošinātājs apdrošināšanas prēmiju nedrīkst paaugstināt Līguma darbības laikā, izņemot gadījumu, ja mainās valsts nodokļu un nodevu likme, ar ko tiek aplikts Pakalpojums, kā arī Līguma izpildes laikā apdrošināšanas prēmijas cenas var tikt pārskatītas. Cenu pārmaiņu iniciatori var būt abas Puses. Cenas var tikt paaugstinātas vai pazeminātas, ja kāda no Pusēm, pierāda, ka valstī notikušas radikālas cenu pārmaiņas laika periodā no līguma parakstīšanas brīža līdz laikam, kad Puse iesniedz lūgumu pārskatīt cenas. Cenas var tikt paaugstinātas vai pazeminātas vadoties no dokumentāli pierādāmām vidējām patēriņa cenu pārmaiņām.
4. **APMAKSAS KĀRTĪBA**
	1. Apdrošinājuma ņēmējs veic apmaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu pēc apdrošināšanas polišu un rēķina saņemšanas dienas.
	2. Samaksu par Pakalpojumu veic, pamatojoties uz Apdrošinātāja izrakstītu rēķinu, kurā norāda Pakalpojuma veidu, cenu un Līguma numuru.
	3. Samaksa tiek veikta ne vēlāk kā 30 (trīsdesmit) dienu laikā pēc attiecīgā rēķina saņemšanas dienas.  Par apmaksas dienu uzskatāma diena, kad Apdrošinājuma ņēmējs pārskaitījis naudu uz rēķinā norādīto Apdrošinātāja bankas kontu, ko apliecina attiecīgais maksājuma uzdevums.
	4. Ja Apdrošinātāja iesniegtajā rēķinā nav norādīts pakalpojuma veids, cena un Līguma numurs, Apdrošinājuma ņēmējs neveic rēķina apmaksu, bet informē Apdrošinātāju par Līguma noteikumiem neatbilstoša rēķina iesniegšanu. Apdrošinātājam 2 (divu) darba dienu laikā no Apdrošinājuma ņēmēja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	5. Puses vienojas, ka Piegādātājs rēķinus un/vai aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par  savstarpējo norēķinu salīdzināšanu tiek nosūtīti elektroniski uz Pasūtītāja elektronisko   pasta adresi: rekini@stradini.lv.
	6. Par apmaksas dienu tiek uzskatīta diena, kad Apdrošinājuma ņēmējs veici bankas pārskaitījumu uz Apdrošinātāja Līgumā norādīto bankas kontu.
5. **PAKALPOJUMA IZPILDE UN PIEŅEMŠANA**
	1. Apdrošinājuma ņēmējs pieņem un paraksta piegādāto polisi, ja tā ir sagatavota atbilstoši Apdrošinātāja iepirkumā iesniegtajam piedāvājumam. Neatbilstības gadījumā Apdrošinājuma ņēmējs atgriež neatbilstošās polises Apdrošinātājam, pretenzijā norādot konstatētās neatbilstības. Apdrošinātājs veic izmaiņas un neatbilstošo polisi apmaina pret atbilstošām 2 (divu) darba dienu laikā no pretenzijas saņemšanas dienas.
	2. Apdrošināšanas polisi, kā arī visas tās izmaiņas un papildinājumus paraksta Apdrošinātājs un Apdrošinājuma ņēmējs 2 (divos) eksemplāros, pa vienam eksemplāram katrai no Pusēm.
	3. Ja polise ir nozagta, nozaudēta, gājusi bojā vai sabojāta, Apdrošinājuma ņēmējs iesniedz Apdrošinātājam rakstveida iesniegumu ar lūgumu izsniegt apdrošināšanas polises dublikātu. Apdrošinātājs 2 (divu) darba dienu laikā izsniedz polises dublikātu.
	4. Apdrošinātājam ir jānodrošina Apdrošinājuma ņēmējam iespēja attālināti pieteikt apdrošināšanas gadījumu informāciju sniedzot pa telefonu, aizpildot pieteikumu tiešsaistē internetā, nosūtot pieteikumu pa faksu vai e-pastu. Apdrošinājuma ņēmējs par iestājušos apdrošināšanas gadījumu informē Apdrošinātāju ne vēlāk kā 5 (piecu) darba dienu laikā no tā konstatēšanas brīža.
6. **PUŠU TIESĪBAS UN PIENĀKUMI**
	1. **Apdrošinājuma ņēmējs:**
		1. Pirms pakalpojuma sākuma nodrošina Apdrošinātāju ar nepieciešamo informāciju Pakalpojuma veikšanai;
		2. Nodrošina Apdrošinātājam iespēju bez kavēšanās sākt un veikt Pakalpojuma izpildi;
		3. Samaksā par Pakalpojumu Līgumā noteiktajā kārtībā;
		4. Līgumā noteiktajā kārtībā paziņo Apdrošinātājam par apdrošināšanas gadījuma iestāšanos;
		5. Pēc Apdrošinātāja rakstveida pieprasījuma apņemas iesniegt visus viņa rīcībā esošos dokumentus, kas pamato apdrošināšanas gadījuma iestāšanās faktu un izraisītos zaudējumus.
		6. Pilda citas ar Līgumu uzņemtās saistības;
	2. **Apdrošinātājs:**
		1. Ar saviem resursiem sniedz Apdrošinājuma ņēmējam kvalitatīvu un Līguma noteikumiem atbilstošu pakalpojumu;
		2. Pakalpojuma izpildē atbild par Līguma un spēkā esošo normatīvo aktu, kas attiecas uz Pakalpojuma izpildes kārtību un kvalitāti, ievērošanu;
		3. Pēc Apdrošinājuma ņēmēja pieprasījuma sniedz objektīvi nepieciešamo informāciju, kas ir Apdrošinātāja rīcībā un ir saistīta ar Līguma izpildi;
		4. Garantē, ka Līguma darbības laikā ir spēkā esoša atļauja (licence) sniegt Pakalpojumu;
		5. Apņemas izmaksāt apdrošināšanas atlīdzību Līgumā, apdrošināšanas Polisē, Tehniskajā piedāvājumā un apdrošināšanas noteikumos noteiktajos gadījumos, apmēros un kārtībā;
		6. Apdrošinātājam ir pienākums pierādīt jebkurus apstākļus, kas to atbrīvo no Līgumā noteiktajām saistībām izmaksāt apdrošināšanas atlīdzību.
7. **PUŠU ATBILDĪBA**
	1. Puses ir atbildīgas par Līguma izpildi. Puse, kas vainojama Līguma noteikumu neievērošanā atlīdzina tā vainas dēļ otrai Pusei noradītos zaudējumus.
	2. Gadījumā, ja Apdrošinājuma ņēmējs neievēro Līgumā noteikto Pakalpojuma apmaksas termiņu, Apdrošinājuma ņēmējs maksā Apdrošinātājam līgumsodu 0,5 % (nulle, pieci procenti) apmērā no termiņā neapmaksātās summas par katru nokavēto dienu, bet ne vairāk kā 10% (desmit procenti) no termiņā neapmaksātās summas, 10 (desmit) kalendāro dienu laikā pēc Apdrošinājuma ņēmēja rēķina par līgumsodu izrakstīšanas dienas.
	3. Par citu Līgumā noteikto termiņu neievērošanu, Apdrošinājuma ņēmējs ir tiesīgs prasīt no Apdrošinātāja līgumsoda samaksu 0,5 % (nulle,pieci) apmērā no Līguma par katru nokavēto dienu, bet kopsummā ne vairāk par 10% (desmit procenti) no Līguma summas. Līgumsoda samaksa neatbrīvo Apdrošinājuma ņēmēju no pamata parāda samaksas.
	4. Gadījumā, ja Apdrošinātājs atkārtoti veic Pakalpojumu neatbilstoši Līguma noteikumiem, par ko ir nosūtītā pretenzija Apdrošinātājam, un nav šādu pārkāpumu novērsis 5 (piecu) dienu laikā no šādas pretenzijas saņemšanas, Apdrošinātājs maksā Apdrošinājuma ņēmējam līgumsodu 1% (viens procents) apmērā no Līguma summas, 10 (desmit) kalendāro dienu laikā pēc Apdrošinājuma ņēmēja rēķina par līgumsodu izrakstīšanas dienas.
	5. Gadījumā, ja Apdrošinātājs neizmaksā apdrošināšanas atlīdzību Līguma 1.pielikumā norādītajā termiņā, tas maksā Apdrošinājuma ņēmējam līgumsodu 0,3% (nulle, trīs procenti) apmērā no termiņā neizpildītās saistības summas, 10 (desmit) kalendāro dienu laikā pēc Apdrošinājuma ņēmēja rēķina par līgumsodu izrakstīšanas dienas.
	6. Apdrošinājuma ņēmējam ir tiesības, 3 (trīs) darba dienas iepriekš brīdinot par to Apdrošinātāju, ieskaita kārtībā samazināt maksājamo naudas summu par Pakalpojumu tādā apmērā, kāda ir Līgumā noteiktajā kārtībā aprēķinātā līgumsoda summa Apdrošinātājam.
	7. Līgumsoda samaksas neatbrīvo Pusi no saistību izpildes.
	8. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. Apdrošinātājs apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā [www.stradini.lv](http://www.stradini.lv) (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.
8. **LĪGUMA TERMIŅŠ**
	1. Līgums stājas spēkā līdz ar tā savstarpējas parakstīšanas brīdi. Pakalpojuma izpildes termiņš (apdrošināšanas periods) – 2022. gada 24. septembris līdz 2023. gada 23. septembrim.
	2. Gadījumā, ja Līguma termiņš beidzas ātrāk nekā Līguma summa, Līguma darbības termiņš var tikt pagarināts, saskaņā ar Publisko iepirkumu likumu, nepārsniedzot Līguma kopējo summu.
9. **LĪGUMA GROZĪŠANA UN IZBEIGŠANAS KĀRTĪBA**
	1. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Pakalpojuma kvalitāti un Pakalpojuma veikšanas laiku.
	2. Pusēm savstarpēji vienojoties ir iespējami Līguma grozījumi. Līguma grozījumi noformējami rakstiski. Pieļaujami tikai tādi Līguma grozījumi, kas izdarīti, ievērojot Publisko iepirkumu likuma 61. pantu.
	3. Puses var izbeigt Līgumu pirms Līguma termiņa beigām, Pusēm savstarpēji rakstiski vienojoties.
	4. Apdrošinājuma ņēmējam ir tiesības vienpusēji izbeigt Līgumu bez Apdrošinātāja piekrišanas, par to 20 (divdesmit) dienas iepriekš rakstiski brīdinot Apdrošinātāju, ja:
		1. Apdrošinātājs pakalpojumu veicis nekvalitatīvi vai Līguma noteikumiem neatbilstoši, par ko Līgumā noteiktajā kārtībā Apdrošinājuma ņēmējs ir sastādījis un nosūtījis pretenziju Apdrošinātājam un tas nav šādu pārkāpumu novērsis 5 (piecu) dienu laikā no šādas pretenzijas saņemšanas;
		2. Apdrošinātājam beidzas un netiek pagarinātas atļaujas (licences) derīguma termiņš;
		3. Tiek pasludināts Apdrošinātāja maksātnespējas process vai tiek uzsākts Apdrošinātāja likvidācijas process;
		4. ja Līguma izpildes laikā Apdrošinātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Ja Apdrošinājuma ņēmējs pirms termiņa izbeidz Līgumu saskaņā ar Līguma 9.4.1.-9.4.4.punktu, tam ir tiesības pieprasīt Apdrošinātājam maksāt līgumsodu 10% (desmit procenti) apmērā no Līgumcenas.
	6. Apdrošinātājam ir tiesības vienpusēji izbeigt Līgumu bez Apdrošinājuma ņēmēja piekrišanas, rakstiski brīdinot Apdrošinājuma ņēmēju 20 (divdesmit) dienas iepriekš, ja Apdrošinājuma ņēmējs neievēro Līgumā noteikto Pakalpojuma apmaksas termiņu vai rupji pārkāpj citus Līguma noteikumus, un nav šādu pārkāpumu novērsis 5 (piecu) dienu laikā no šādas pretenzijas saņemšanas.
	7. Līgumā noteiktajos gadījumos Līgums un uz tā pamata izsniegtās apdrošināšanas polises uzskatāmi par izbeigtiem 7. (septītajā) dienā pēc Pušu paziņojuma par Līguma izbeigšanu nosūtīšanas dienas.
	8. Ja Apdrošinājuma ņēmējs izbeidz Līgumu Līgumā noteiktajā kārtībā, tad Apdrošinātājs, 30 kalendāro dienu laikā no paziņojuma par līguma izbeigšanu saņemšanas dienas, aprēķina atmaksājamo neizmantotās Prēmijas daļu un pārskaita to Apdrošinājuma ņēmējam uz Līgumā norādīto bankas kontu. Prēmijas neizmantoto daļu aprēķina proporcionāli atlikušajam Polises darbības laikam, aprēķinot atmaksājamo neizmantotās Prēmijas daļu, Apdrošinātājs neietur izdevumus par administratīvajām izmaksām, kas attiecināmas uz minēto aprēķinu veikšanu.
10. **NEPĀRVARAMA VARA**
	1. Puses ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puses nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks u.tml.
	2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējam radušies.
	3. Ja nepārvaramas varas apstākļi turpinās ilgāk par 30 (trīsdesmit) dienām, katrai no Pusēm ir tiesības vienpusēji atkāpties un pārtraukt Līgumu. Šajā gadījumā neviena no Pusēm nav atbildīgs par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
11. **PERSONAS DATU AIZSARDZĪBA**
	1. Puses vienojas par šādiem fizisko personas datu aizsardzības noteikumiem:
		1. Apdrošinātājs apstrādā šādus Apdrošinājuma ņēmēja kā pārziņa rīcībā esošos fizisko personu datus: vārds, uzvārds, personas kods;
		2. Apdrošinātājs Līguma ietvaros uzskatāms par Apdrošinājuma ņēmēja datu apstrādes operatoru;
		3. Apdrošinātājs, veicot datu apstrādi nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
		4. Apdrošinātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Apdrošinātāja darbiniekiem. Apdrošinātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Apdrošinātāja darbinieku darba līgumos);
		5. Apdrošinātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Apdrošinātāja no Apdrošinājuma ņēmēja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Apdrošinājuma ņēmēja rakstveida piekrišanas saņemšanas;
		6. pēc Apdrošinājuma ņēmēja pieprasījuma Apdrošinātājs sniedz Apdrošinājuma ņēmējam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Apdrošinātājs;
		7. Apdrošinātājs sniedz Apdrošinājuma ņēmējam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
		8. fizisko personu datu obligāto tehnisko aizsardzību Apdrošinātājs īsteno ar fiziskiem un loģiskiem aizsardzības līdzekļiem, nodrošinot:
			1. aizsardzību pret fiziskās iedarbības radītu fizisko personu datu apdraudējumu;
			2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
			3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
		9. Apdrošinātājam Līguma izpildes laikā ir aizliegts piesaistīt apakšuzņēmējus Apdrošinājuma ņēmēja fizisko datu apstrādei bez Apdrošinājuma ņēmēja rakstveida saskaņojuma saņemšanas;
		10. Apdrošinājuma ņēmējam ir tiesības bez iepriekšēja brīdinājuma uzdod Apdrošinātājam apturēt fizisko personu datu apstrādi, ja tai rodas šaubas par fizisko personu datu apstrādes atbilstību normatīvo aktu prasībām. Šāds Apdrošinājuma ņēmēja rīkojums no Apdrošinātāja puses ir izpildāms nekavējoties;
		11. Pēc Līguma termiņa izbeigšanās, Apdrošinātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem;
		12. Apdrošinātājs apņemas kompensēt Apdrošinājuma ņēmēja visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Apdrošinātāja darbības vai bezdarbības rezultātā.
12. **NOBEIGUMA NOTEIKUMI**
	1. Jautājumus, kas Līgumā nav atrunāti, Puses risina atbilstoši Latvijas Republikā spēkā esošajos normatīvajos aktos noteiktai kārtībai.
	2. Strīdi, kas Pusēm rodas, izpildot Līgumu, tiek risināti pārrunu ceļā, bet, ja vienošanos panākt nevar, tad jebkurš strīds, nesaskaņa vai prasība, kas saistīti ar Līgumu, tā izbeigšana, grozīšanu vai spēkā esamību, tiek risināti Latvijas Republikas tiesā, saskaņā ar Latvijas Republikā spēkā esošajiem normatīvajiem aktiem.
	3. Ja rodas pretrunas starp apdrošināšanas polisi vai tās pielikumiem un Līgumu (tai skaitā Tehnisko piedāvājumu – pielikums Nr.1), tad tiek piemērots Līgumā (tai skaitā Tehniskajā piedāvājumā) noteiktais.
	4. Jebkādu papildu ierobežojumu noteikšana, kas pasliktina Tehniskajā specifikācijā noteiktās prasības, nav pieļaujama.
	5. Puses paziņo par savu rekvizītu (nosaukums, adrese, bankas konta numurs) izmaiņām 3 (trīs) darba dienu laikā.
	6. Puses ar saviem parakstiem apliecina, ka tām ir saprotams Līguma saturs, nozīme un sekas. Puses ir izlasījušas Līgumu un tas ietver Pušu pilnīgu vienošanos, un to nevar grozīt citādi kā tikai ar rakstveida vienošanos, kuru Puses paraksta un kura kļūst par Līguma neatņemamu sastāvdaļu.
	7. Ja kāds no Līguma noteikumiem zaudē juridisko spēku, tas neietekmē pārējos noteikumus.
	8. Apdrošinājuma ņēmēja par Līguma saistību izpildes kontroli atbildīgā persona: \_\_\_\_\_\_\_\_\_\_\_\_\_\_\_\_, kontakttālrunis:\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_, kuram ir noteikti šādi pienākumi:
		1. kontrolēt Līguma saistību izpildi;
		2. iesniegt pieteikumu par apdrošināšanas gadījumu;
		3. saskaņot Apdrošinātāja iesniegto rēķinu.
	9. Apdrošinātāja par Līgumā noteikto Pakalpojuma izpildi atbildīgā persona: \_\_\_\_\_\_\_\_\_\_\_\_\_\_\_, kuram ir noteikti šādi pienākumi:
		1. sniegt Apdrošinājuma ņēmējam nepieciešamo informāciju par pieteikuma sagatavošanu un izskatīšanu, kā arī jebkuru citu ar līguma izpildi saistīto informāciju;
		2. Izrakstīt rēķinu.
	10. Līgums ar tā pielikumiem sastādīts latviešu valodā kopā uz \_\_\_ (\_\_\_\_\_\_\_\_\_) lapām un parakstīts ar drošu elektronisku parakstu un tam ir juridisks spēks. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
	11. Līgumam pievienoti šādi pielikumi, kas ir tā neatņemamas sastāvdaļas:
		1. Tehniskais piedāvājums (Pielikums Nr. 1);
		2. Finanšu piedāvājums (Pielikums Nr. 2);
13. **PUŠU REKVIZĪTI un paraksti**

|  |  |
| --- | --- |
| **Apdrošinājuma ņēmējs:**VSIA “Paula Stradiņa klīniskāsuniversitātes slimnīca”Reģ. Nr. 40003457109Pilsoņu iela 13, Rīga, LV – 1002Banka: AS SwedbankKods: HABALV22 Konta Nr.: LV74HABA0551027673367 | **apdrošinātājs:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_Kods:\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats V. Uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amats V. Uzvārds |

1. Informāciju par to, kā ieinteresētais pretendents var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. [1] pieteikumā norāda pretendenta patieso labuma guvēju, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likuma un Starptautisko un Latvijas Republikas nacionālo sankciju likuma regulējumu. [↑](#footnote-ref-2)
3. [1] norāda, ja piedāvājumā ir ietvertas dokumentu kopijas. [↑](#footnote-ref-3)
4. [2] norāda, ja piedāvājumā ir ietverti dokumentu tulkojumi. [↑](#footnote-ref-4)